text: Aventures i desventures dels 30: 2018
  Publicat per Mabel (aventuresidesventuresdels30) a 14:19 7 comentaris:
  Doncs si, el final de setmana s'ha convertit en mitja setmana d'aquesta! jajaja però la vida s'ha de prendre amb bon humor, així que on no arribes pares i després cotinues. La recepta arriba amb retard però arriba! Avui us porto una nova recepta de cuina. A més una recepta d'aprofitament perquè no sé vosaltres, però una de les coses que més greu em sap és haver de llençar menjar. Així que un dels propòsits que ens hem fet a casa és intentar donar una altre vida a aquells culs de nevera o aquells aliments que en un altre moment llençaríem i d'ells surten plats com els d'avui.
  Avui us porto una versió del pa de plàtan recepta de @deliciousmartha.
  25 gr de mantega o oli oliva
  175 gr de sucre moreno
  3 o platàns madurs (en cas que no estiguin madurs sempre els podeu posar al forn 5 minutets)
  100ml de mel o xarop de atzavara (agave)
  Un polsim de canyella i un polsim de sucre avainillat
  Som-hi comencem!
  En primer lloc barregem en un bol l'oli, els rovells dels ous,el sucre, la farina (tamitzada), la mel o el xarop i la canyella.
  Un cop ho tinguem barrejat hi afegim els plàtans aixafats amb una forquilla i continuem barrejant.
  Ara ens toca trossejar la xocolata i afegir-la al bol.
  Per últim hi posem les clares al punt de neu i les barregem amb cura, sempre de baix cap a dalt amb moviments suaus.
  Ara ens toca omplir els motlles, en el meu cas vaig utilitzar un motlle llarg i uns motlles individuals perquè no em cabia tot en el primer motlle. Ho posem al forn preescalfat a 180º.
  Com bé sabeu jo no us parlo mai de temps, ja que cada forn és diferenent. Ja sabeu que quan punxem i el palet ens surti net ja ho tindrem a punt!
  Aquí teniu com em va quedar!
  Una recepta bonissima, sana i de reaprofitament. Ideal per a esmorzars i berenars tant per menjar sol com per sucar! I vosaltres sou dels que sempre se us fan malbé coses a la nevera com a mi?
  Avui toca ensenyar-vos un nou projecte de costura. En aquesta ocasió us porto un projecte ideal per a que els més petits de casa tinguin la seva habitació ben endreçada i trobin sempre les coses que necessiten a mà. La costura d'avui es tracta d'un organitzador per a als accessoris de cabell : gomes, clips, pinces, diademes...etc
  Per a l'organitzador de la Cloe vaig escollir una tela blanca amb estampat de corones en tons grisos, vermells i blancs, que vaig combinar amb una tela llisa de color vermell viu.
  Abans de dissenyar el format de l'organitzador d'accessoris vam haver de definir amb la Laura , la mare de la Cloe, quines eren les necessitats que tenia.
  Un cop definit aquest punt em vaig decantar per posar una tira per penjar les gomes del cabell, tres tires per als clips i/o pinces i una butxaca gran per a la guardar les cintes i les diademes.
  Amb la distribució feta, ja només calia posar fil a l'agulla. Per tal que l'organitzador tingues més consistència baix utilitzar una base d'espuma .
  Per poder penjar l'organitzador em vaig decantar per una cinta en color vermell gruixuda que permetes penjar-ho en una porta o en un armari.
  Per últim vaig decorar la butxaca amb uns cors de color vermell per donar-li un toc més divertit.
  Aquí teniu com va quedar. Un organitzador de mida força gran perquè la Cloe pugui tenir els seus accessoris a mà i sempre endreçats.
  Vosaltres sou dels que utilitzeu complements per pentinar-vos? Si és així com els organitzeu?
  Els pastissos salats són de les receptes que més us agraden quan les publico al bloc, així que pensant en els tuppers o carmanyoles d'aquest mes us he preparat un petit recopilatori, d'aquesta manera les podeu trobar totes en un sol post.
  PASTÍS D'ESPINACS AMB FORMATGE DE CABRA
  PASTÍS D'ESPINACS AMB PERNIL SALAT
  PASTÍS SALAT DE PASTA DE FULL
  Què us sembla la idea dels recopilatoris de receptes? si us agraden de tant en tant us en faig un de temàtic, què me'n dieu?
  Avui toca ensenyar-vos un nou projecte de costura. En aquesta ocasió us porto un projecte de personalització d'aquests que tan m'agrada, i és que no hi ha res com convertir quelcom en blanc en un objecte únic, personal i pensat per algú en concret.
  En aquest cas es tracta de dues samarretes personalitzades per donar la benvinguda al petit Lluís i per fer a conjunt un regal per al seu germà gran Gerard.
  A l'hora de triar el disseny ho vaig tenir clar, el pare de les criatures és un amant de les motos i entre elles de les vespes, així que ja teniu al meu dibuixant dissenyant una vespa per a mi.
  Un cop la imatge va estar preparada em vaig posar mans a la màquina. Primer de tot vaig escollir les teles: gris fosc per a les rodes, blau per a l'estructura de la moto, triangles pels parafangs, marró per al seient i vermell i groc per als llums.
  Ara a poc a poc, com una cadena de muntatge va tocar anar col·locant i cosint les peces una a una, amb paciència i molt d'amor!
  Aquí teniu com van quedar les meves samarreta vespa... ara ja només toca que el Gerard i el Lluís les gaudeixin al màxim.
  Què us semblen a vosaltres ? Us agraden les personalitzacions?
  Avui com bé sabeu comença l'escola així que, què millor que ensenyar-vos un dels projectes que he preparat per a la tornada a l'escola. De fet en aquest cas es tracta del pack d'esmorzar amb el que la Júlia estrenarà la seva arribada a l'escola dels grans, el seu primer curs a P3.
  La costura d'avui es tracta d'una bosseta d'esmorzar amb el nom personalitzat i un tovalló reversible a conjunt.
  Per a la bosseta vam combinar tres teles. Una tela d'estrelles grises, una tela de ratlles mint i una tela de núvols en mint i blanc. L'estampat de ratlles el vaig col·locar a la part de dins perquè és més soferta. A fora vaig combinar la tela de núvols a la part superior i la tela d'estrelles a la part inferior.
  A sobre la tela d'estrelles i vaig aplicar el nom combinant les dues altres teles, d'aquesta manera quedava tot a conjunt i molt suau.
  Pel que fa al tovalló el vaig fer combinant la tela d'estrelles amb la de núvols, posant al voltant un biaix d'un blau-verd més intens.
  La veritat és que la costura del tovalló em va portar algun que altre mal de cap, perquè volia fer les cantonades rectes, enlloc d'arrodonides i al ser la primera vegada que ho feia em va fer suar! Ara els acabats no em poden agradar més!
  Aquí teniu com va quedar. Un pack d'esmorzar ben conjuntat perquè la Júlia pugui estrenar la seva nova etapa a P3.
  A vosaltres també us agrada estrenar quan comenceu curs o etapa?
  Aquest any @quantinctemps i @aventuresides30 celebrem 4 anys del nostre blog i ens hem "aliat" per organitzar un intercanvi de bosses. De fet, la nostra amistat virtual va néixer així, amb el canvi de mans de @ganxetades!
  Així que, què millor que crear un "SARAO" costuril. Us deixo aquí com funciona per si us animeu a apuntar-vos!
  Publicat per Mabel (aventuresidesventuresdels30) a 8:00 2 comentaris:
  Dia 1 de setembre , estrenem mes i estrenem nova temporada del bloc. Després d'unes merescudes vacances de desconnectar del bloc i de tot tornem amb energies renovades i amb una nova imatge.
  Ja sabeu que sóc cul inquiet i quan fa una temporada que veig el bloc igual em canso, m'avorreixo i necessito donar-li una volta , o dues o tres i actualitzar-lo. De fet si hi penso fredament és la tercera vegada que li faig un rentat de cara , gairebé que n'he fet un cada any! jajaja així que de moment aquesta és la nova imatge fins a nou avís.
  Sempre que començo nova temporada del bloc em faig propòsits sobre com vull que funcioni, quan publicaré, quin contingut us posaré... de fet crec que amb la capçalera he intentat posar-vos quatre imatges que resumeixin el que podreu trobar en el meu bloc: costura, cuina, viatges, i teories meves sobre tot i res (opinions varies). Els que fa temps que passeu per aquí ja haureu vist que el meu bloc és això una mica de tot allò que sóc i que m'agrada fer. Malgrat que sóc conscient que centrar-me en una temàtica concreta seria més senzill... la vida no és composa d'una sola cosa, d'un sol moment, d'una sola afició , d'una preocupació o d'una vivència. La vida és la suma de petits instants que ens acompanyen i per mi el bloc també ha de ser això.
  Pel que fa al nombre de publicacions, doncs tinc etapes més ambicioses , d'altres més tranquiles i d'altres d'absències tensionals (diem-ne així a aquells periodes en què no puc amb tot). Així que com a norma fixa trobareu sempre una nova publicació cada dimecres. Ens veurem sempre a mitja setmana. Si puc fer més publicacions a la setmana serà sempre dimecres+ un altre dia variable.
  Doncs ja sabeu a partir d'avui ens tornem a veure per aquí!
  Per acomiadar-me us poso l'abans i l'ara de l'imatge del bloc. Què us sembla el canvi d'imatge?
  4 anys del BLOC!
  Breu aturada a les vacances...amb dos dies d'endarreriment però el bloc està de celebració! Gràcies per acompanyar-me tot aquest temps!